**SKAIDROJOŠS APRAKSTS**

1. **Vispārīgie rādītāji**

Dotās dzīvojamās mājas Krišjāņa Valdemāra ielā 4, Daugavpilī bēniņu pārseguma siltināšanai projektēšanas dokumentācija izstrādāta pamatojoties uz SIA „DDzKSU” pasūtījuma un pamatojoties uz apsekošanas rezultātiem, Latvijas būvnormatīvu (LBN) un citu LR spēkā esošo normatīvo dokumentu prasībām:

* Būvniecības likums,
* MK500 ”Vispārīgie būvnoteikumi”,
* MK529” Ēku būvnoteikumi”,
* LBN 201-15 “Būvju ugunsdrošība”
* LBN 206-14 “Koka būvkonstrukciju projektēšana”,
* LBN 202-18 "Būvniecības ieceres dokumentācijas noformēšana",
* LBN 002-19 “Ēku norobežojošo konstrukciju siltumtehnika”
* Daugavpils pilsētas domes 2016.gada 10.martā saistošie noteikumi Nr.5

„Saistošie noteikumi par Daugavpils pilsētas teritorijas kopšanu un būvju uzturēšanu” un citu spēkā esošo normatīvo dokumentu prasības.

1. **Paredzamie darbi**

Pamatojoties uz iegūtajiem apsekošanas rezultātiem, bēniņu pārseguma siltumizolācija netika paredzēta, kas neatbilst LBN 002-19 “Ēku norobežojošo konstrukciju siltumtehnika” prasībām.

Veicot nepieciešamos aprēķinus, par siltumizolācijas materiālu pieņemtas poliuritāna putas 180mm biezumā, kuras savu cieto īpašību dēļ, paredzētas arī staigāšanai pa tām.

Bēniņu telpā paredzētie darbi:

* Nosiltināt bēniņu pārsegumu ar poliuritāna putām 180mm biezā slānī. Putas paredzētas arī staigāšanai pa tām;
* Gar ārsienām izveidot siltinājumu no CGL Paroc vates vai analoga 100mm biezumā un 600mm augstumā no bēniņu pārseguma;
* Veikt esošo 8 bēniņu koka durvju demontāžu un 4 durvju ailu aizmūrēšanu ar keramzītbetona bloku mūri, kur no kāpņu telpas iekšpuses nodrošināt apmetima izveidi un tās krāsošanu telpas sienu tonim;
* Izveidot 4 ugunsdrošās durvis ieejai bēniņos no kāpņu telpas (ugunsizturība vismaz EI-30);
* Ventilācijas kanālu nosedzošo fibrolīta plākšņu daļēju nomaiņa pret jaunām fibrolīta plāksnēm 50mm biezumā.
* Ventizvadu siltināšana ar poliuritāna putām 60mm biezumā līdz jumta dzelzsbetona pārserguma plātnēm pirms tam izveidojot tvaika izolācijas notinumu no PAROC XMV 020 bas plēves.

1. **Pamatnorādījumi drošības tehnikā un ugunsdrošības pasākumos**
   * Visi darbi jāveic saskaņā ar Darba aizsardzības likumu, Ugunsdrošības noteikumiem, LR MK Noteikumiem „Darba aizsardzības prasības, veicot būvdarbus” (MK Noteikumi Nr.92) un citiem spēkā esošiem norādījumiem un instrukcijām drošības tehnikā, darba aizsardzībā, ražošanas sanitārijā.
   * visiem strādniekiem, inženiertehniskajiem darbiniekiem jābūt sertificētiem.
   * pirms darbu uzsākšanas darbu vadītājam ir jāsagatavo drošības tehnikas žurnāls, jāveic drošības tehnikas instruktāža (ar parakstiem).
   * darba aizsardzības organizācijai jābalstās uz spēkā esošajiem standartiem, noteikumiem, normām, instrukcijām, darba plāniem, drošības pasākumiem un priekšrakstu.

Veicot darbus, īpašu uzmanību pievērst sekojošu pasākumu izpildei:

1. būvlaukumu nožogo ar inventāra koka žogu vai ar brīdinājuma lentu,
2. visos būvlaukumos, kur tas ir nepieciešams pēc darba norādījumiem: mašīnās un mehānismos; autotransporta ceļos un citās bīstamās vietās ir nepieciešami labi saredzami, kā arī tumšajā diennakts laikā apgaismoti brīdinājumu un norādījumu uzraksti vai drošības zīmes, plakāti un drošības tehnikas instrukcijas.

Darba vietām, kas ir izvietotas virs zemes vai ar pārsegumu attālumā 1 m un augstāk ir jābūt nožogotām.

Veicot būvdarbus ir jāievēro sekojošu dokumentu prasības:

* LR MK noteikumi Nr.238 „Ugunsdrošības noteikumi” (ar grozījumiem),
* Celtniecības un montāžas darbu ugunsdrošības noteikumi,
* Ugunsdrošības instrukcija veicot darbus ar atklātu uguni.
* Būvlaukumā ir jābūt nepieciešamajiem primārajiem ugunsdzēsības līdzekļiem.
* Pamatbūvdarbu apjomi aprēķināti pēc tehniskā projekta datiem. Segtiem darbiem jāsastāda segto darbu izpildes akts.

1. **Dabas aizsardzības pasākumi**

Dabas aizsardzības pasākumi tiek veikti saskaņā ar „Vides aizsardzības likums”

Aizliegts:

* Izveidot būvlaukumā pagaidu caurbrauktuves, kas iznīcina augsnes kārtu un nav paredzētas būvniecības ģenerālplānā.
* Sadedzināt būvgružus un citus atkritumus, kā arī aprakt tos būvlaukumā.

Jāizpilda:

* Jāaizsargā zaļie stādījumi no bojājumiem, izpildot to atjaunošanu pilnā apjomā.
* Kokus, kas nokļūst mehānismu darbības zonā, norobežo. Izpostītie zālāji tiek atjaunoti vai ierīkoti no jauna.
* Materiāli, kas satur kaitīgas vielas, jāglabā slēgtos, hermētiski noslēgtos traukos.
* Nepieļaut bīstamu un netīru notekūdeņu noplūšanu gruntī.
* Degvielas un eļļas novietnes vietās jāizveido ciets segums, lai nepieļautu šo vielu uzsūkšanos augsnē.
* Nepieļaut bīstamu un neattīrītu notekūdeņu iepludināšanu atklātās ūdenskrātuvēs, kā arī to iesūkšanos gruntī.

1. **Ugunsdrošība**

Projektējamai ēkai noteikta U2a ugunsdrošības pakāpe. Celtniecības organizācijām jānodrošina būvkonstrukciju minimālās ugunsizturības robežas, izmantojot LBN 201-15 „Būvju ugunsdrošība'' prasībām atbilstošus materiālus.

1. **Būvniecībā radīto atkritumu apjoms.**

Būvgruži un citu atkritumu materiāli tiks nodoti utilizācijai saskaņa ar MK noteikumiem Nr. 199 „ Būvniecībā radušos atkritumu un to pārvadājumu uzskaites kārtība”

Sastādīja: A.Pundurs